ལོ་རེར་ཐེངས་རེ་སྤེལ་བཞིན་པའི་མཚོ་ནུབ་ཁུལ་བོད་ཀྱི་སློབ་གྲྭ་ཆུང་འབྲིང་གི་མི་རིགས་སྐད་ཡིག་སྙན་ངག་གྱེར་འདོན་འགྲན་ཚོགས་སྐབས་བརྒྱད་པ་ནི་མཚོ་ནུབ་ཁུལ་མི་རིགས་སྐད་ཡིག་གཞུང་ལས་ཁང་དང་།མཚོ་ནུབ་ཁུལ་སློབ་གསོ་ཅུའུ།མཚོ་ནུབ་ཁུལ་རྩོམ་རིག་སྒྱུ་རྩལ་མཉམ་འབྲེལ་ལྷན་ཚོགས།མཚོ་ནུབ་ཁུལ་རིག་གནས་ལུས་རྩལ་རྒྱང་སྒྲོག་བརྙན་འཕྲིན་ཅུའུ།མཚོ་ནུབ་ཁུལ་མི་རིགས་ཆོས་ལུགས་ལས་དོན་ཨུ་ཡོན་ལྷན་ཁང་བཅས་ཀྱིས་གཙོ་སྒྲུབ་བྱས་ཞིང་།ན་གོར་མོ་གྲོང་ཁྱེར་མི་རིགས་ཆོས་ལུགས་ལས་དོན་ཅུའུ་དང་།ན་གོར་མོ་གྲོང་ཁྱེར་སློབ་གསོ་ཅུའུ།ན་གོར་མོ་གྲོང་ཁྱེར་འབྲི་ཆུ་འགོ་ཁུངས་མི་རིགས་སློབ་གྲྭ་བཅས་ཀྱིས་འགན་སྒྲུབ་བྱས།མཚོ་སྔོན་བོད་སྐད་དྲ་ལམ་རྒྱང་སྒྲོག་བརྙན་འཕྲིན་ཁང་དང་།མཚོ་ནུབ་ཁུལགངས་རྒྱན་མེ་ཏོགརྩོམ་སྒྲིག་ཁང་།མཚོ་ནུབ་རྒྱང་སྒྲོག་བརྙན་འཕྲིན་བོད་སྐད་ལྟེ་གནས་བཅས་ཀྱིས་རོགས་སྒྲུབ་བྱས་ཏེ་བསྡུས་པ་ཞིག་ཡིན།འགྲན་ཚོགས་སྟེང་མཚོ་ནུབ་ཁུལ་གྱི་འབྲེལ་ཡོད་འགོ་ཁྲིད་དང་ཁུལ་ཡོངས་ཀྱི་མི་རིགས་སློབ་གྲྭ་སོ་སོ་ནས་ཡོང་པའི་འགྲན་ཞུགས་པདང་།དགེ་སློབ་དང་ལྟད་མོ་བ་ཆིག་སྟོང་ལྷག་ཡུལ་དངོས་སུ་ཕེབས་ནས་སྙན་ངག་གྱེར་འདོན་གྱི་གསོལ་སྟོན་ལ་རོལ་ཞིང་།འབྲེལ་ཡོད་འགོ་ཁྲིད་དང་གཙོ་སྒྲུབ་ལས་ཁུངས་ཀྱི་མི་སྣས་གཏམ་བཤད་དང་ཤིས་ཚིག་ཕུལ།